Fase 2-beurtkrag ingestel | Maroela Media
Fase 2-beurtkrag sal Maandag om 17:00 in werking gestel word en tot Woensdag om 05:00 duur – nadat 'n eenheid by onderskeidelik die Matla-, Kendal-, Matimba-, Kusile- en Grootvlei-kragsentrale sedert vanoggend uitgeskop het.
Eskom het kort gelede gesê eenheid 3 by die Medupi-kragsentrale het ook nou uitgeskop, wat beteken beurtkrag word vroeër in werking gestel as wat die kragvoorsiener aanvanklik aangekondig het.
Benewens ander eenhede wat oor die naweek uitgeskop het, moes 'n eenheid elk by die Hendrina- en Arnot-kragsentrale ook noodgedwonge afgeskakel word. Dit het beteken die kragvoorsiener moes sedertdien swaar steun op sy noodopwekkingsreserwes om die ligte aan te hou.
Eskom het gewaarsku dat verdere beurtkrag op kort kennisgewing ingestel kan word indien nog probleme opduik.
Onvoorsiene probleme by kragsentrales het beteken 14 508 MW is nie beskikbaar nie, terwyl 6 307 MW weens beplande instandhoudingswerk reeds uit die netwerk gehaal is. Hierdie syfers is verskaf voor Eskom inligting oor die probleem by Medupi bekend gemaak het.
Eskom sê hy verwag dat sommige van die opwekkingseenhede oor die volgende 24 uur weer in diens gestel sal word en het mense gevra om hul kragverbruik in te kort.
'n Mediakonferensie oor die stand van die netwerk word Dinsdag om 10:00 gehou.
Hierdie berig is gewysig sedert dit aanvanklik gepubliseer is. – Red.
Universiteitsgrade beteken weinig vir SA ekonomie
Eskom is oorlams. Dit is geheel en al onaanvaarbaar!!
En ons Sports begin vroeg, gaan seker nou weer allerhande stories wees want Nersa het nie die verhoging goedgekeur nie en Bennie Boekwurm gaan ook die skuld kry saam met wat in die Ukraine aangaan, maar nooit word verantwoordelikheid aanvaar nie. Dis 'n lagwekkende affere van groot gemors met vinger wysende narre.
Smaak my de ryter kom ook nie die mas op nie maar staan vas oor die vet salaris wat hy ontvang.
Die elektrisiteit gaan af weens die 2de handse trekker pryse wat gedaal het in Pole. Die rede het die brandstof prys laat styg in SA. As jy dit verstaan dan verstaan jy Afrika.